RESOLUCIÓN do 19 de maio de 2023, da Subdirección Xeral de Xestión Deportiva da Secretaría Xeral para o Deporte, pola que se fan públicas as listaxes de solicitudes suxeitas a emenda, as solicitudes inadmitidas e as solicitudes admitidas, presentadas ao abeiro da Orde do 21 de marzo de 2023 pola que se establecen as bases reguladoras, de carácter plurianual e en réxime de concorrencia competitiva, dirixidas a concellos para a construción, reforma, reparación, adecuación ou mellora de instalacións deportivas de titularidade municipal e para a adquisición de material deportivo inventariable, e se convoca para os anos 2023 e 2024 (código de procedemento DE401C).
Vicepresidencia Segunda e Consellería de Presidencia, Xustiza e Deportes — III. Outras disposicións — 30/05/2023

De conformidade co disposto no artigo 7 das bases recollidas na Orde do 21 de marzo de 2023 pola que se establecen as bases reguladoras, de carácter plurianual e en réxime de concorrencia competitiva, dirixidas a concellos para a construción, reforma, reparación, adecuación ou mellora de instalacións deportivas de titularidade municipal e para a adquisición de material deportivo inventariable, e se convocan para os anos 2023 e 2024 (DOG núm. 60, do 27 de marzo), tras seren recibidas as solicitudes e, rematada a fase de revisión da documentación achegada e de comprobación do grao de cumprimento dos requisitos establecidos na dita orde, esta Subdirección Xeral de Xestión Deportiva
Primeiro. Publicar a listaxe de solicitudes das liñas de actuación I e II provisionalmente inadmitidas, e o motivo, no anexo I desta resolución.
Segundo. Publicar a listaxe de solicitudes das liñas de actuación I e II, que se deberán emendar por presentar a documentación incompleta ou con erros. Tal relación vén recollida no anexo II desta resolución, ordenada alfabeticamente.
Terceiro. Publicar a listaxe de solicitudes das liñas de actuación I e II admitidas para baremar. Tal relación vén recollida no anexo III desta resolución, ordenada alfabeticamente.
Cuarto. Publicar a listaxe de concellos solicitantes destas subvencións que na data desta resolución, aínda non procederon á inscrición das súas instalacións deportivas no Rexistro de Instalacións Deportivas de Galicia, consonte o establecido no Decreto 52/2022, do 28 de abril, polo que se crea e regula o Rexistro de Instalacións Deportivas de Galicia, polo que a súa solicitude de subvencións sería inadmitida no caso de que finalmente non procedesen á dita inscrición con carácter previo á resolución de concesión da axuda. Tal relación vén recollida no anexo IV desta resolución.
Quinto. Estas listaxes tamén serán publicadas na páxina web da Secretaría Xeral para o Deporte http://deporte.xunta.gal/
Sexto. Os interesados poderán formular reclamacións, emendar erros e a falta de documentación no prazo de dez (10) días hábiles, contados desde o día seguinte ao da publicación desta resolución no
Diario Oficial de Galicia
. Transcorrido este prazo sen que se emenden as deficiencias, considerarase que o interesado desiste da súa petición, de conformidade co establecido no artigo 68 da Lei 39/2015, do 1 de outubro, do procedemento administrativo común das administracións públicas, e logo da correspondente resolución, nos termos previstos no artigo 21 da dita lei.
Santiago de Compostela, 19 de maio de 2023